15. ΝΟΜΟΣ 4900 της 12/14 Μαρτ. 1931 Περί κυρώσεως συμβάσεως εγκαταστάσεως, εμπορίου, και ναυτιλίας μεταξύ Ελλάδος και Τουρκίας. Άρθρ.29.-Η εθνικότης των πλοίων θα αναγνωρίζηται εκατέρωθεν επί τη βάσει των προς τον σκοπόν τούτον υπό των αρμοδίων Αρχών των οικείων Κρατών χορηγουμένων εγγράφων και πιστοποιητικών, συμφώνως προς τους νόμους και κανονισμούς εκατέρας των χωρών. Τα πιστοποιητικά καταμετρήσεως, και λοιπά σχετικά προς καταμέτρησιν έγγραφα, εκδοθέντα υπό του ενός των Υψηλών συμβαλλομένων Μερών, συμφώνως προς το αγγλικόν σύστημα, και τα πιστοποιητικά ναυσιπλοΐας θα αναγνωρίζωνται υπό του ετέρου μέχρι της συνάψεως ειδικών μεταξύ των δύο Υψηλών συμβαλλομένων Μερών συμφωνιών. 